หุ้นไทยเช้า11ก.พ.บวก1.03จุด
หุ้นไทยภาคเช้า 11 ก.พ. ปิดที่ 1,498.33 จุด เพิ่มขึ้น 1.03 จุด มูลค่าซื้อขาย 24,890.60 ล้านบาท
11 ก.พ. 2556

หุ้นไทยภาคเช้า 11 ก.พ. ปิดที่ 1,498.33 จุด เพิ่มขึ้น 1.03 จุด มูลค่าซื้อขาย 24,890.60 ล้านบาท
ดัชนีหุ้นไทยช่วงเช้าแกว่งตัวผันผวนในแดนลบสลับกับแดนบวก ก่อนปรับตัวขึ้นมาปิดที่ 1,498.33 จุดเพิ่มขึ้น1.03 จุดหรือเพิ่มขึ้น 0.07% ด้วยมูลค่าการซื้อขาย 24,890.60 ล้านบาท ดัชนีแกว่งตัวระหว่าง 1,493.84จุด- 1,502.47 จุด
นักวิเคราะห์บริษัทหลักทรัพย์(บล.)ธนชาตคาดว่าแนวโน้ม ดัชนีช่วงต้นสัปดาห์จะเคลื่อนไหวแกว่งตัวแคบ ในกรอบ 1,495-1,510 จุด ในรูปแบบการสร้างฐาน ด้วยปริมาณการซื้อขายที่ลดลงเนื่องจากนักลงทุนบางส่วนชะลอการลงทุนช่วงตรุษจีน โดยตลาดหุ้นภูมิภาคส่วนใหญ่ปิดทำการระหว่างวันที่ 11-12 ก.พ.นี้ ขณะที่ยังคงมุมมองเชิงบวกต่อ ดัชนีด้วยเป้าหมายระยะสั้นที่ 1,550 จุด ต่อไป
นอกจากนั้นยังแนะนำ“เก็งกำไร” กลุ่มอสังหาริมทรัพย์แม้คาดการณ์ กนง.คงอัตราดอกเบี้ยไว้ที่ 2.75%: กลุ่มหุ้นหลักที่แนะนำ “ซื้อ” ต่อเนื่อง ได้แก่ธนาคารกสิกรทย( KBANK)บริษัทชินคอร์ปอเรชัน( INTUCH)บริษัทไทยคม( THCOM)บริษัทบีทีเอสกรุ๊ป(BTS)บริษัทสามารถคอร์ปอเรชัน( SAMART)บริษัทกรุงเทพดุสิตเวชการ(BGH)บริษัทเมเจอร์กรุ๊ป(MAJOR )และบริษัทแสนสิริ( SIRI )
ขณะที่แนะนำ “เก็งกำไร” กลุ่มอสังหาริมทรัพย์ มากขึ้น จากความคาดหวังต่อการลดดอกเบี้ยในการประชุมคณะกรรมการนโยบายการเงิน( กนง.)วันที่ 20 ก.พ.เพื่อลดแรงกดดันจากค่าเงินบาทที่แข็งค่าขึ้น (คาดว่าจะคงอัตราดอกเบี้ยไว้ที่ 2.75%) 
ทั้งนี้แนะนำ “ซื้อ” SIRI และ “เก็งกำไร”บริษัทเอเชี่ยนพร็อพเพอร์ตี้ดิเวลลอปเมนท์( AP)บริษัทศุภาลัย( SPALI)บริษัทแอล.พี.เอ็น.ดิเวลลอปเมนท์( LPN)และบริษัทแลนด์แอนด์เฮ้าส์( LH)